Request to donate as the army camps in Kilinochchi area (Northern Province of Sri Lanka) was facing a scarcity of face masks.
The fact behind every news!, දිවයින තුළ ව්\u200dයාප්ත වන කොරෝනා වෛරස් ආසාදනය පාලනය කර ගැනීම සඳහා සෞඛ්\u200dය ක්ෂේත්\u200dරයේ සේවකයන් සමඟ උරෙනුර ගැටෙමින් ත්\u200dරිවිධ හමුදාව ප්\u200dරමුඛ ශ්\u200dරී ලංකා පොලීසිය මහත් මෙහෙවරක් ඉටු කරනු ලබයි. ශ්\u200dරී ලංකා යුද හමුදාව මෙම මහඟු සත් කර්මයට සුවිශේෂ දායකතවයක් දක්වයි. බොහෝ විට සමාජ මාධ්\u200dය ජාලා සටහන් තුලින් මොවුන්ගේ සේවය අගය වුවද සමහර සමාජ මාධ්\u200dය ජාලා තුළින් ඉදිරිපත්වූ සටහන් අසත්\u200dය හෝ නොමග යවන සුළු බව අපගේ කරුණු සහ විමර්ශනවලදී තහවුරු වී ඇත., “ලොකු උදව්වක් අවශ්\u200dයයි. කිලිනොච්චියේ ආමි එකේ අපේ කොල්ලන්ට යවන්න මාස්ක් අවශ්\u200dය වෙලා තියෙනවා. ලබාදිය හැකි කෙනෙක් වෙතොත් පහත අංකයට දන්වන්න. අඩුගානේ මේ උදව්ව කරන්න පුළුවන් දකිනකං මේක share කරන්න. එ්කත් ලොකු උදව්වක් මේ වෙලාවේ” යන කතාංගය රෝපණය කළ සටහනක්, දුරකථන අංකයක් සහිතව චන්ද්\u200dරසිරි වැලිවැට නමැත්තෙකුගේ ෆේස්බුක් පිටුවක ඉදිරිපත් වී තිබෙනු දක්නට ලැබුණේය. හමුදා සාමාජිකයන්ට අවශ්\u200dය පහසුකම් හමුදාවට සපයා ගත හැකි බව යුද හමුදාපතිතුමා පවා පවසන අවස්ථාවක, ෆේස්බුක් පරිශීලනය කරන්නන් 5900 කට අධික සංඛ්\u200dයාවක් අතර සංසරණය වෙමින් තිබූ මෙම සටහන පිළිබඳව සත්\u200dය කරුණු විමර්ශනයක් කිරීමට අපගේ අවධානය යොමු විය., Fact Check (සත්\u200dය තොරතුරු විමර්ශනය කිරීම), මෙම අවශ්\u200dයතාව පිළිබඳව කරුණු තහවුරු කර ගැනීම පිණිස, ෆේස්බුක් සටහනේ අන්තර්ගත කර තිබු දුරකථන අංකයට\xa0 විටින්විට නොකඩවා ඇමතුම් ලබා ගත්තද එයින් කිසිදු ප්\u200dරතිචාරයක් නොලැබුණි. එම පුවතට අදාලව කිසිඳු පළකිරීමක් වෙනත් කිසිඳු මාධ්\u200dයක් ඔස්සේද දැකගැනීමට නොහැකි විය., යුද හමුදාවේ මෙම අවශ්\u200dයතාවය පිළිබඳ කරුණු තහවුරු කරගැනීම පිණිස අප යුද හමුදා මාධ්\u200dය අංශයට දුරකථන ඇමතුමක් ලබා ගත්තෙමු. මෙම ෆේස්බුක් සටහන අසත්\u200dය ප්\u200dරකාශයක් බව පැවසූ යුද හමුදාපති මාධ්\u200dය අංශය, කොරෝනා මර්දන සටන් පෙරමුණේ සිටින සිය සාමාජිකයන්ට අවශ්\u200dය මුහුණු ආවරණය වැනි සෞඛ්\u200dය ආරක්ෂක උපාංග සපයා ගැනීමට හමුදාව\xa0 සමත්ව ඇති බවත් කිලිනොච්චි ප්\u200dරදේශයේ සේවයේ යොදවා ඇති හමුදා සාමාජිකයින්ට මුහුණු ආවරණ සඳහා අවශ්\u200dයතාවයක් පැන නොනැගී ඇතිබවද අවධාරණය කළේය., කිලිනොච්චි ප්\u200dරදේශය භාර යුධ හමුදා නිලධාරියාගෙන්ද මේ පිළිබඳව විමසීමක් අප විසින් සිදුකරන ලද අතර එහිදී එය සම්පුර්ණයෙන්ම අසත්\u200dය පුවතක් බව ඔවුන්ද සනාථ කර සිටියා., චන්ද්\u200dරසිරි වැලිවැට නමැත්තාගේ ෆේස්බුක් සටහනේ වූ දුරකථන අංකයට ඔවුන්ද ඇමතුමක් ගත් නමුත්\xa0 ප්\u200dරතිචාරයක් නොදක්වන බව වැඩිදුරටත් සඳහන් කළ අතර මෙම දුරකථන අංකය පිලිබඳ විමර්ශන කටයුතු සිදුකෙරෙන බවද අප සමඟ පවසා සිටියා., මෙවැනි තහවුරැ නොකරන ලද පුවත් හුවමාරු කර ගැනීමෙන් වැලකී සිටින මෙන් ඉල්ලා සිටිමු., Conclusion (අවසාන නිගමනය), අපගේ විමර්ශනයෙන් පැහැදිලි වන්නේ කිලිනොච්චිය ප්\u200dරදේශයේ සේවයේ නියුතු හමුදා සාමාජිකයින්ට මුහුණු ආවරණ සඳහා අවශ්\u200dයතාවයක් නොමැති බවයි., එනිසා “ලොකු උදව්වක් අවශ්\u200dයයි. කිලිනොච්චියේ ආමි එකේ අපේ කොල්ලන්ට යවන්න මාස්ක් අවශ්\u200dය වෙලා තියෙනවා. ලබාදිය හැකි කෙනෙක් වෙතොත් පහත අංකයට දන්වන්න. අඩුගානේ මේ උදව්ව කරන්න පුළුවන් දකිනකං මේක share කරන්න. එ්කත් ලොකු උදව්වක් මේ වෙලාවේ” යන කතාංගය රෝපණය කර චන්ද්\u200dරසිරි වැලිවැට නමැත්තෙකුගේ ෆේස්බුක්\xa0 පිටුවේ ඉදිරිපත් කර ඇති සටහන සම්පූර්ණයෙන්ම සාවද්\u200dය සහ අසත්\u200dය ප්\u200dරකාශයක් බව නිගමනය කරමු., Title:කිලිනොච්චිය ප්\u200dරදේශයේ හමුදා සාමාජිකයින්ට මුහුණු ආවරණ හිඟයක් නොමැත!, Result: False, I just wanted to help our heroes. That is why I shared it.
කිලිනොච්චිය ප්‍රදේශයේ හමුදා සාමාජිකයින්ට මුහුණු ආවරණ හිඟයක් නොමැත! - Factcrescendo Sri Lanka